**PÁLYÁZATI FELHÍVÁS**

**ÖNKORMÁNYZATI BÜFÉK ÜZEMELTETÉSÉRE**

1. **A pályázat kiíró neve, címe és elérhetőségei:**

Név: Bük Város Önkormányzat

Képviselője: Dr. Németh Sándor polgármester

Cím: 9737 Bük, Széchenyi utca 44.

Telefon: 94/558-040

Fax: 94/558-312

E-mail: [buk@t-online.hu](mailto:buk@t-online.hu)

Web: [www.buk.hu](http://www.buk.hu)

1. **A pályázat tárgya:**

A pályázat kiírója nyilvános pályázatot hirdet a 9737 Bük, Széchenyi utca 26/A. sz. (hrsz: 1496) alatti sporttelepen lévő 70 m2 alapterület, 9737 Bük, Eötvös u 11. sz. (hrsz: 717/3) alatti rendezvénytéren (ÁTRIUM) lévő 21 m2 alapterület, 9737 Bük, Eötvös utca 11. Sportcsarnok, alapterület: 17 m2 (1 db. raktárhelyiség) helyiség büfé üzemeltetés céljára történő bérbeadására.

A pályázat kiírója felhívja a figyelmet, hogy a három helyiség együttes bérlése lehetséges.

A büfék működtetésének célja, hogy a sportolni vágyók, és kísérőik, szurkolók, valamint a rendezvénytérre érkező vendégek megfelelő színvonalú és árszintű büfé szolgáltatást vehessenek igénybe az épületen belül, amennyiben az adott esemény szervezője nem rendelkezik másképpen.

A pályázóknak a büfék kínálatának kialakításakor figyelemmel kell lenniük az Országos Élelmiszerbiztonsági és Táplálkozástudományi Intézet (OÉTI) ajánlásában foglaltakra.

1. **A szerződés meghatározása:** Helyiségbérleti szerződés
2. **A szerződés időtartama:** 2024. június 26 - tól határozott időre(legfeljebb 5 évre), mindkét fél részéről 10 napos felmondási idővel
3. **A meghirdetett helyiségek:**

* 9737 Bük, Széchenyi utca 26/A. sporttelep, alapterület: 70 m2 (2 db. WC, 1 db. előkészítő, 1 db. raktár, 1 db. kiszolgáló rész)
* 9737 Bük, Eötvös utca 11. rendezvénytér (ÁTRIUM) alapterület 21 m2 (1 db. kiszolgáló helyiség, 1 db. WC, mosdó, 1 db. raktár)
* 9737 Bük, Eötvös utca 11. Sportcsarnok, alapterület: 17 m2 (1 db. raktárhelyiség)

A büfé üzemeltetés céljára alkalmas helyiségek, melyek előzetes írásbeli bejelentkezés alapján megtekinthetőek 2024. május 8. napján 10.00-11.00 óra között. Kérjük, hogy az írásbeli bejelentkezést a pályázat kiírójának a hivatalos címére vagy e-mail címére legkésőbb 2024. június 5. napján 10.00 óráig eljuttatni szíveskedjenek.

Az üzemeltetéshez szükséges gépek, berendezési és felszerelési tárgyak beszerzése, a helyiség büfé üzemeltetés céljára való alkalmassá tétele és folyamatos karbantartása, továbbá takarítása a nyertes pályázó feladata.

1. **A pályázatok benyújtásának helye és határideje:**

Helye: Büki Közös Önkormányzati Hivatal 9737 Bük, Széchenyi utca 44. Aljegyzői iroda

Határideje: 2024. június 12. 10.00 óra

Ajánlatok bontása: 2024. június 12. 10.00 óra

A pályázatot papír alapon egy eredeti és az eredetivel minden megegyező egy másolati példányban, cégszerűen aláírva, zárt borítékban kell benyújtani. A borítékra kérjük ráírni: „Pályázat büfék üzemeltetésére”, továbbá kérjük feltüntetni a pályázó nevét, címét.

1. **A pályázatok elbírálásának tervezett időpontja:** 2024. június 24.

A pályázat eredményéről a pályázók írásban kapnak tájékoztatást.

Tervezett bérleti szerződés aláírásának ideje: 2024. június 26. 14.00 óra

1. **A pályázatok elbírálásának szempontja:**

**A Kiíró a pályázatokat az összességében legelőnyösebb ajánlat szempontja szerint bírálja el!**

Az 1. bírálati szempont a bérleti díj nettó összege, ami legalább: 50.000,-Ft/hó ami tartalmazza 9737 Bük, Széchenyi utca 26/A. sporttelep büfében a víz-csatorna, villanyáram, gáz-fűtés, 9737 Bük, Eötvös utca 11. rendezvénytéren (ÁTRIUM) büfében víz-csatorna, villanyáram, 9737 Bük, Eötvös utca 11. Sportcsarnok, alapterület: 17 m2 (1 db. raktárhelyiség) rezsi költségeit is.

Bírálati szempont alapján maximum 100 pontot ér.

A bírálati szempont értékelésére Bük Város Önkormányzat Képviselő-testületének Pénzügyi, Turisztikai és Városfejlesztési Bizottsága a sorba rendezés módszerével rangsorolja az ajánlatokat, és tesz javaslatot a döntéshozó Képviselő-testület felé.

A bérleti díj tárgyhónaponként, a tárgyhónap 30. napjáig fizetendő. A bérleti díj tartalmazza a rendeltetésszerű használatot, és a közüzemi díjakat.

Amennyiben a nyertesként kihirdetett pályázó a szerződéskötést megelőzően visszalép, a pályázat kiírója a második összességében legkedvezőbb ajánlatot adó érvényes pályázatot benyújtó pályázóval köti meg a szerződést.

1. **Működtetéssel kapcsolatos feltételek:**

* A büfék berendezéséről a Bérlő saját költségén maga köteles gondoskodni.
* A Bérlő köteles a vendégkör igényeinek megfelelően alakítani az üzemeltetés rendjét, a választékát, az árszínvonalát, s általában a vendégkör elégedettségére működtetni a büféket.
* A pályázónak vállalnia kell, hogy a büfé egység működése során mindent elkövet annak érdekében, hogy látogatottságát és a helyszín ismertségét növelje.
* A pályázó a büfék berendezéseinek átalakításai előtt egyeztetni köteles a Kiíró képviselőjével, és csak a hely színvonalának és szellemiségének megfelelő bútorok és berendezési tárgyak kerülnek elhelyezésre.
* Az alkalmankénti nyitvatartási időt Büki Művelődési és Sportközpont, Könyvtár vezetőjével történt egyeztetés után kell meghatározni, a rendezvények és sportesemények alkalmával történő nyitvatartást külön kell egyeztetni!
* A bérbeadó jogosult minden év január 1-től a Képviselő-testület döntése alapján a bérleti díjat az inflációs rátának megfelelő mértékben emelni.

1. **Egyéb követelmények:**

A nyertes pályázó kötelessége a kereskedelmi tevékenység folytatásához szükséges bejelentési kötelezettség teljesítése, továbbá az üzemeltetéshez szükséges engedélyek beszerzése.

A büfé alkalmazottainak rendelkezniük kell a szükséges végzettséget/képzettséget igazoló és az egészségügyi alkalmasságot igazoló okirattal.

A nyertes pályázóval a bérleti szerződés aláírásának feltétele, hogy Bük Város Önkormányzat OTP 11747082-15421766 számlára 300.000,-Ft kaució kerül befizetésre, amit átutalási bizonylattal igazol. Ezen kaució rendelkezésre bocsátása hiányában a 2. helyezettel történik a bérleti szerződés megkötése.

1. **A pályázatból kizárásra kerül az a pályázó:**
2. aki ellen csőd-, felszámolási eljárás van folyamatban, aki végelszámolás alatt áll;
3. akinek az önkormányzati adóhatóságnál nyilvántartott adótartozása van;
4. akinek a pályázat kiírója felé a pályázati beadási határidő lejártakor tartozása áll fenn;
5. NAV felé adótartozása van.
6. **A pályázat érvénytelen, ha:**
7. a pályázat benyújtására rendelkezésre álló határidő lejárta után nyújtották be;
8. a pályázathoz csatolandó dokumentumok bármelyikét nem csatolta, vagy ezen mellékletek pályázati felhívásban meghatározott feltételeknek nem felelnek meg.
9. **A pályázathoz csatolandó dokumentumok:**

* tartalomjegyzék oldalszámmal ellátva,
* pályázati lap, melynek tartalmaznia kell a pályázó nevét, címét, elérhetőségeit, továbbá a fizetendő bérleti díj egy havi összegére tett ajánlatot,
* szakmai bemutatkozás,
* a pályázó nyilatkozata, hogy a pályázati felhívás feltételeit elfogadja,
* cégkivonat (30 napnál nem régebbi),
* a pályázat aláírójának, aki egyben a cégképviseletre is jogosult, aláírási címpéldánya egyszerű másolatban ,
* az önkormányzati adótartozás fenn nem állásáról a pályázó csatolja be a helyi adóhatóság által kiállított igazolást,
* a központi adóhatóság (NAV) felé meglévő adótartás fenn nem állásáról Pályázó csatoljon be 30 napnál nem régebbi igazolást.

1. **Egyéb előírások:**

A Kiíró fenntartja magának a jogot, hogy az eljárást indoklás nélkül eredménytelennek nyilvánítsa. Az ajánlat készítéséért a kiíró térítést nem fizet, annak valamennyi költsége a pályázót terheli. A Kiíró nem biztosít hiánypótlási lehetőséget a benyújtott ajánlatokhoz.

Bük Város Önkormányzat Képviselő-testülete a 157/2024.(05.27.) számú határozatával fogadta el jelen pályázati felhívást.

Bük, 2024. május 27.

Bük Város Önkormányzat

Képviselő-testülete

1. számú melléklet

**FELOLVASÓ LAP**

Ajánlattevő neve:

Ajánlattevő címe:

Kapcsolattartó neve:

Kapcsolattartó faxszáma:

Kapcsolattartó e-mail címe:

Kapcsolattartó telefonszáma:

Bérleti díj: ,-Ft/hó,

Kelt: ……………………………

(Cégszerű aláírás helye)

(Cégnév helye)

1. számú melléklet

**ELFOGADÓ NYILATKOZAT**

Alulírott Pályázó ezúton nyilatkozom, hogy az Önök pályázati kiírásában foglalt feltételeket megismertem, és azokat magunkra nézve kötelezőnek ismerem el.

A szerződéses feltételeket a pályázati felhívásban és a dokumentációban foglaltak alapján kötelezőnek ismerem el magunkra nézve.

Nyertességem esetén vállalom a szerződés megkötését, és a szerződés teljesítését a pályázati felhívásban és a dokumentációban foglaltak szerint.

Kelt:…………………………..

(Cégszerű aláírás hely)

(Cégnév helye)